યુથ હોસ્ટેલ્સ એસોસીએશન ઓફ ઈન્ડિયા અમદાવાદ બાપુનગર પ્રેરીત ચલો ચલે...પ્રકૃતિ કી ઓર ગ્રુપ દ્વારા અમદાવાદ સાર્વજનિક ગણેશ મહોત્સવ એસોસીએશન ના સહયોગથી 13 સપ્ટેમ્બર 2015 ને રવિવાર ના રોજ બાપુનગર અમદાવાદ થી ધ સેરેનીટી લાઈબ્રેરી કોટેશ્વર સુધી " ફ્રી બાઈસીકલ રાઈડ ટુ પ્રોમોટ ઇકો ફ્રેન્ડલી ગણેશજી" અંતર્ગત અમદાવાદના સાયક્લિસ્ટો માટે એક સાયકલ રેલીનું આયોજન કરવામાં આવ્યું હતું. આ સાયકલ રેલીમાં શહેરના 45 સાઇકલીસ્ટો એ ભાગ લીધો હતો. બે બહેનોએ પણ આ રેલીમાં ભાગ લીધો હતો. દરેક સાયક્લિસ્ટો ને અમદાવાદ સાર્વજનિક ગણેશ મહોત્સવ એસોસીએશન તરફથી ગુલાબનું ફૂલ આપીને શુભેચ્છા પાઠવવામાં આવી હતી દરેક સાયકલ ની આગળ " પ્રકૃતિ અને પર્યાવરણનું સન્માન એજ ગણેશ ઉત્સવની આગવી શાન " સ્લોગન સાથેના ડેન્ગલર લગાવવામાં આવ્યા હતા. રેલીને સવારે 6.15 કલાકે ગુજરાત રાજ્યના સીનીયર ડીવીઝન કમાન્ડર શ્રી બ્રિજરાજસિંહ ગોહિલ તેમજ ગુજરાતના ભાઈ ભાઈ ફેઈમ ગુજરાતના જાણીતા પોપ સિંગર શ્રી અરવિંદ વેગડા દ્વારા વિજયપાર્ક નેશનલ હાઇવે થી ફ્લેગ ઓફ આપીને રવાના કરેલ. આ રેલી કૃષ્ણનગર, નરોડા, કોતરપુર, હાંસોલ, ઇન્દિરા બ્રીજ થઈ 6.55 કલાકે ધ સેરેનીટી લાઈબ્રેરી 13 કિલોમીટરનું અંતર કાપી શિસ્તબદ્ધ રીતે વિના વિઘ્ને પહોંચી હતી. ત્યાં પહોંચી ને 10 મીનીટની પર્યાવરણ વિષે વાત કરીને નેચરાલીસ્ટ હસીબ શેખ સૌને 3 કિમીના શોર્ટ ટ્રેક કરાવીને લેક પર બર્ડ વોચીંગ માટે લઇ ગયા હતા. ત્યાં સૌએ લગભગ વીસેક જેટલા વિવિધ જાતના પક્ષીઓ ઓળખ સાથે જોયા હતા. ત્યાર બાદ 900 થી વધુ વૃક્ષો વૈજ્ઞાનિક તેમજ પ્રાદેશિક ભાષામાં ઓળખ કરી. નાસ્તો કર્યા બાદ વાઇલ્ડ લાઇફ પર એક સુંદર ડોક્યુમેન્ટ્રી ફિલ્મ નિહાળી। શ્રી અશોકભાઈ અને શ્રી હસીબ શેખ ના હસ્તે સાઇકલીસ્ટો ને સેલ્ફી સર્ટીફીકેટ આપવામાં આવ્યા હતા. આવ્યા હતા તેજ રૂટે રેલી શિસ્તબદ્ધ રીતે 12 કલાકે બાપુનગર પહોંચી ગઈ હતી. આ રેલીને સફળ બનાવવામાં જેમનો શ્રેય છે તેવા શ્રી ગણેશ સાયકલ, શહેરના ચુનંદા ફોટોગ્રાફર મિત્રો રમાકાંત, મેહુલ, મીનેશ, તેમજ સાઇકલીસ્ટોનો યુથ હોસ્ટેલના સેક્રેટરી મુકેશ પડસાળા તથા ઇવેન્ટના કો-ઓર્ડીનેટર મેહુલ પટેલ અંતઃ પૂર્વક આભાર વ્યક્ત કરે છે